אנחנו נמצאים בעידן שבו יותר ויותר פרטים אישיים, מהותיים ולפעמים אפילו חסויים בחיינו, נמצאים על מדיה דיגיטליות. זה יכול להיות המחשב האישי, הארד דיסק נייד או אפילו הטלפון הסלולארי - שהפך בשנים האחרונות למחשב קטן לכל דבר. עוד ועוד נתונים מצטברים באותם מכשירים, וגורמים לנו לפתח, במובן מסוים, תלות בהם.
את התלות הזו אפשר להרגיש בצורה החזקה ביותר כאשר אחד מהמכשירים נהרס או מתקלקל. כאשר אין לנו גישה אל הנתונים הללו, אנחנו מרגישים אבודים. במקרה הזה, למרבה המזל, פשוט אפשר לתקן את המחשב ולזכות שוב במידע שהיה בו, כמו קודם. אבל מה קורה כאשר התקלה קשורה לנתונים עצמם?
במקרה כזה, לעיתים נרגיש שחשך עלינו עולמנו. בייחוד ברגעים הראשונים, בהם לא ברור מה נפגע ומה לא, הדאגה יכולה להיות עצומה - דאגה לתמונות חשובות ששמרנו במשך שנים, דאגה למסמכים מהעבודה או מסמכים שקשורים להליכים משפטיים ורפואיים. הכל יכול להיות. במקרה כזה, שחזור נתונים הוא מבחינת הצלת חיים.
איך נתפקד בסיטואציה כזו ונדאג שלא תחזור על עצמה?
6 לאחר המקרה: לבצע גיבוי לתכנים, רצוי על מדיה חיצוניות או על גיבוי ענן. בנוסף, מומלץ לסנכרן את הנתונים החשובים בין כמה מכשירים.
איך משחזרים נתונים?
לא ניכנס כאן להסבר המפוטר על פעולת שחזור הנתונים אך ננסה לעשות זאת בקצרה: עבודתו של המחשב או של כל יחידה טכנולוגית כיום, מתבססת על נתונים אשר נכתבים במקומות מיועדים לכך בזיכרון של אותו מדיום. הרישום נעשה תמיד ובאופן קבוע, כאשר במקומות בהם כבר יש מידע, קיימים מעין סמנים אשר מאותתים למחשב כי המקום תפוס - כדי שלא יכתוב בו משהו אחר ויביא לאובדן הנתונים.
כאשר קובץ נמחק, המחשב למעשה מסיר את אותו הסמן ומאפשר לכתוב 'על' אותו מידע. אבל, במקרים מסוימים - ובמיוחד אם לא נעשתה שום פעולה מיוחדת מאז רגע המחיקה - המחשב עדיין לא מספיק לכתוב עם אותו תא וכך המידע למעשה לא נמחק בפועל. זה אחד העקרונות שבעזרתם ניתן לשחזר נתונים.